stanford-oval/wikipedia huggingface dataset:
Daniel Corral

| Mitalit> Maa:   Meksiko.Miesten telinevoimistelu.MM-kilpailut  | Mitalit> Maa:   Meksiko.Miesten telinevoimistelu.MM-kilpailut  | Mitalit> Maa:   Meksiko.Miesten telinevoimistelu.MM-kilpailut  | Maa:   Meksiko> Miesten telinevoimistelu. |
| --- | --- | --- | --- |
|  Hopeaa | Antwerpen 2013 | hevonen |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Guadalajara 2011 | nojapuut |  |
|  Kultaa | Guadalajara 2011 | hevonen |  |
Daniel Corral Barron (s. 25. tammikuuta 1990 Ensenada, Baja California, Meksiko) on meksikolainen telinevoimistelija. Hän edustaa Club de Gimnasia de Ensenada -seuraa ja hänen päävalmentajanaan on Oscar Aguirre ja apuvalmentajana Ernesto González Castillo.
Corral voitti Pan-Amerikan kisoissa Guadalajarassa 2011 kultaa nojapuilla ja hevosella. Lontoon olympialaisissa 2012 hän sijoittui nojapuilla viidenneksi. Kazanin universiadeissa 2013 hän oli hevosella toinen. Saman vuoden Antwerpenin MM-kilpailuissa hän jakoi hevosen hopean Max Whitlockin kanssa pistein 15,633.
Deberny & Peignot

Deberny & Peignot oli ranskalainen kirjasinvalimo, joka toimi vuosina 1923–1972. Se syntyi, kun kirjasinvalimot G. Peignot & Fils ja Laurent & Deberny yhdistyivät vuonna 1923. Deberny & Peignot julkaisi useita tunnettuja kirjaintyyppejä kuten Auriol, Cochin, Peignot, Robur ja Univers. Kirjasinvalimon tärkeimmät kirjainmuotoilijat olivat A. M. Cassandre ja Adrian Frutiger. Deberny & Peignot kehitti 1950-luvulla yhden ensimmäisistä valoladontakoneista, Lumitypen. Deberny & Peignot lopetti toimintansa vuonna 1972, ja Haasin kirjasinvalimo osti sen kaikkien kirjaintyyppien oikeudet.
Carin Göring

Carin Göring vuonna 1927.
Carin Axeline Hulda Göring (synt. Fock, myöh. von Kantzow; 21. lokakuuta 1888 Tukholma, Ruotsi – 17. lokakuuta 1931 Tukholma, Ruotsi) oli ruotsalainen aatelinen ja Saksan kansallissosialistien johtajiin kuuluneen Hermann Göringin ensimmäinen vaimo.
Elämänvaiheet

Göringin vanhemmat olivat ruotsalainen eversti ja vapaaherra Carl Alexander Fock sekä irlantilaissyntyinen Huldine Beamish. Hän nai vuonna 1910 ruotsalaisen kapteenin, vapaaherra Nils von Kantzowin, ja heille syntyi vuonna 1912 yksi poika, Thomas. Carin Göringin sisko Mary oli naimisissa kreivi Eric von Rosenin kanssa. Carin tutustui vuonna 1920 Ruotsissa siviililentäjänä työskennelleeseen saksalaiseen lentäjä-ässäveteraaniin Hermann Göringiin ja he rakastuivat. Vuonna 1923 Carin otti eron miehestään ja meni naimisiin Hermannin kanssa, minkä jälkeen he asettuivat Saksaan. He asuivat vuoden 1923 oluttupavallankaappauksen jälkeen neljä vuotta maanpaossa eri puolilla Eurooppaa Hermann Göringistä annetun pidätysmääräyksen vuoksi. Hermann Göringin noustua yhdeksi kansallissosialistisen puolueen johtajista Carinia alettiin kutsua ”kansallissosialismin maskotiksi”. Hän kärsi sydämen vajaatoiminnasta ja kuoli sydäninfarktiin Ruotsissa lokakuussa 1931 päivää äitinsä hautajaisiin osallistumisen jälkeen. Carin ja Hermann eivät saaneet yhteisiä lapsia.
Hauta ja jäännökset

Carin Göring haudattiin alun perin perhehautaan Lovönin saarelle Ekerön kuntaan lähelle Tukholmaa. Noustuaan yhdeksi Saksan mahtavimmista miehistä Hermann Göring rakennutti Berliinin lähelle Carinin mukaan nimetyn Carinhall-nimisen kartanon ja siirrätti tämän haudan sinne vuonna 1934. Muun muassa Adolf Hitler osallistui uudelleenhautajaisiin Carinhallissa. Carinille rakennettiin hautamausoleumi, jossa hänen alkuperäinen puuarkkunsa oli sisäkkäisissä sinkki- ja peltiarkuissa. Kartano tuhottiin Hermannin omasta määräyksestä toisen maailmansodan lopussa vuonna 1945.
Vuonna 1951 Carinhallin alueelta kaivettiin ylös Carin Göringiksi oletetut jäännökset, jotka tuhkattiin Berliinin ruotsalaisessa kirkossa ja haudattiin perhehautaan Lovöhön. Vuonna 1991 metallinetsijät löysivät Carinhallin läheltä toisen, sinkkiarkkuun haudatun naisen luurangon, joka myös toimitettiin Ruotsiin. Tätä luurankoa tutkittiin vuosina 2009–2012 Uppsalan yliopiston Rudbeck-laboratoriossa. Luista otetut DNA-näytteet tukivat 99,5 prosentin varmuudella oletusta, että kyseessä on Carin Göring. Hänet haudattiin uudelleen alkuperäiseen hautapaikkaansa Lovöhön. Vuonna 1951 virheellisesti Carinina tuhkatun vainajan henkilöllisyys on jäänyt arvoitukseksi.
Aiheesta muualla

Kuvia tai muita tiedostoja aiheesta Carin Göring Wikimedia Commonsissa
Adolf Hitler ja Hermann Göring Carin Göringin uudelleenhautajaisissa Carinhallissa 19. kesäkuuta 1934.
Chedi Hammami

| 0 | 1 | 2 |
| --- | --- | --- |

Henkilötiedot
Syntymäaika: 14. kesäkuuta 1986 (ikä 38)
Syntymäpaikka: Sfax, Tunisia
Pelipaikka: keskikenttäpelaaja ja laitapuolustaja
Pituus: 186 senttimetriä
Seura
Seura:  Al Kuwait
Seurat
| Vuodet | Seura | O (M) |
| 2005–2012 2012– |  CS Sfaxien  Al Kuwait | 82 (19) |
Maajoukkue
| 2007– 2008 |  Tunisia  Tunisia U-23 | 29 (1) 1 (2) |
 Seurajoukkueuran tilastot kattavat vain kansalliset sarjat, päivitetty 10. kesäkuuta 2012.  Maajoukkueuran tilastot päivitetty 8. kesäkuuta 2013.
Chedi Hammami (arab. شادي الهمامي‎, s. 16. kesäkuuta 1986 Sfax, Tunisia) on tunisialainen jalkapalloilija. Puolustavana keskikenttäpelaajana ja tarvittaessa myös laitapuolustaja pelaava Hammami edustaa Kuwaitin valioliigassa pelaavaa Al Kuwaitia.
Seurajoukkueura

Hammami aloitti uransa CS Sfaxienin riveissä kaudella 2005–2006. Tuolloin joukkue sijoittui Tunisian pääsarjassa neljänneksi ja sai seuraavaksi kaudeksi paikan Afrikan Confederation Cupiin. Toisella kaudellaan (2006–2007) Hammami teki kaksi maalia kauden aikana. Avausmaalinsa hän teki Tunisian pääsarjassa heti ensimmäisessä ottelussaan EGS Gafsaa vastaan. Confederation Cupissa joukkue selvitti tiensä aina kuudentoista parhaan kierrokselle.
Kaudella 2007–2008 Hammami jatkoi Confederation cupin taivaltaan heinäkuussa 2007. Joukkue voitti oman lohkonsa ja eteni loppuotteluun Al-Merreikhiä vastaan, jonka se voitti yhteismaalein 5–2. Tunisian pääsarjassa joukkue sijoittui kymmenenneksi, mutta pääsi uudelleen Confederation Cupiin voitettuaan sen kuluneella kaudella. Hammami onnistui kerran maalinteossa Tunisian pääsarjassa CA Bizertinia vastaan.
Kaudella 2011–2012 Hammami nousi joukkueensa johtavaksi maalintekijäksi Tunisian pääsarjassa. Hän oli onnistunut tekemään yhdeksän maalia, kun joukkue päätti tehdä kahden vuoden jatkosopimuksen Hammamin kanssa, joka ulottuisi vuoteen 2014 asti. Hän kuitenkin siirtyi kesken kauden Kuwaitiin, Al Kuwaitin riveihin.
Maajoukkueura

Hammami pelasi ensimmäisen maaottelunsa vuonna 2007 Tunisian maajoukkueessa. Hän pelasi kahdeksan ottelua vuoden 2010 MM-kisojen karsinnoissa ja tuli myöhemmin valituksi vuoden 2010 Afrikan mestaruuskisoihin. Ensimmäisen maalinsa Hammami teki vuoden 2014 MM-karsintaottelussa Päiväntasaajan Guineaa vastaan.
Hammami valittiin vuoden 2013 Afrikan-mestaruuskisoihin, jossa hän pelasi kaikki kolme ottelua. Tunisian kisat päättyivät alkulohkoon.
Maajoukkueura > Maaottelumaalit

| # | Päivämäärä | Pelipaikka | Vastustaja | Tilanne | Lopputulos | Kilpailu |
| --- | --- | --- | --- | --- | --- | --- |
| 1 | 2. kesäkuuta 2012 | Tunisia |  Päiväntasaajan Guinea | 3 – 1 | 3 – 1 | 2014 MM-karsinnat |
Saavutukset

Pohjois-Afrikan Cup-voittajien cup: 2009
Tunisian cup: 2009
Afrikan Confederation Cup: 2007, 2008
Aiheesta muualla

FIFA.com (Arkistoitu – Internet Archive) (englanniksi)
National Football Teams (englanniksi)
Weltfussball[vanhentunut linkki] (saksaksi)
Tunisian joukkue – Jalkapallon AM-kilpailut 2010
1 Nefzi |
2 Souissi |
3 Haggui |
4 Felhi |
5 Jemal |
6 Ragued |
7 Ben Saada |
8 Korbi |
9 Chermiti |
10 Darragi |
11 Ben Radhia |
12 Chemmam |
13 Hammami |
14 Mrabet |
15 Dhaouadi |
16 Mathlouthi |
17 Jemâa |
18 Mikari |
19 Msakni |
20 Nafkha |
21 Ifa |
22 Ben Mustapha |
23 Akaichi |
Valmentaja Benzarti
Tunisian joukkue – Jalkapallon AM-kilpailut 2013
1 Ben Mustapha |
2 Ifa |
3 Hichri |
4 Baratli |
5 C. Dhaouadi |
6 Gharbi |
7 Msakni |
8 Hammami |
9 Harbaoui |
10 Darragi |
11 Ben Youssef |
12 Chemmam |
13 Ben Yahia |
14 Traoui |
15 Z. Dhaouadi |
16 Mathlouthi |
17 Jemâa |
18 Boussaïdi |
19 Khalifa |
20 Abdennour |
21 Mouelhi |
22 Ben Cherifia |
23 Khazri |
Valmentaja Trabelsi
Dansk Melodi Grand Prix 1997

| Eurovision laulukilpailu 1997  Tanskan euroviisukarsinta> Dansk Melodi Grand Prix 1997 |
| --- | --- |
Päivämäärä:  1. maaliskuuta 1997
Tapahtumapaikat:  DR:n studio, Kööpenhamina
Juontaja(t):  Hans Otto Bisgård
Kapellimestari:  Jan Glæsel
Voittaja:  Kølig Kaj ”Stemmen i mit liv”
Tanska Eurovision laulukilpailussa Virallinen verkkosivusto 
 ◄ 1996  1999 ► 
Dansk Melodi Grand Prix 1997 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1997. Kilpailu pidettiin avoimena sävellyskilpailuna, johon lähetettiin 576 kappaletta. Lähetetyistä kappaleista valittiin kymmenen finalistia. Finaali pidettiin 1. maaliskuuta Tanskan yleisradioyhtiö DR:n studiossa Kööpenhaminassa. Voittajan valitsivat katsojat puhelinäänestyksellä. Kilpailun voitti Kølig Kaj kappaleella "Stemmen i mit liv". Finaalia seurasi 1 165 000 katsojaa.
Tulos

| Numero | Artisti | Kappale | Lauluntekijä(t) | Äänet | Sija |
| --- | --- | --- | --- | --- | --- |
| 1 | Lars Nielsen | "Du er den eneste" | Peter Michael | 535 | 8 |
| 2 | Gry Harrit | "Mon du tænker en smule på mig" | Erik Nielsen, Søren Kollerup | 185 | 10 |
| 3 | Gorm Bull Sarning | "Si' mig li' Mari" | Ebbe Ravn, Gorm Bull Sarning | 1642 | 3 |
| 4 | Maria Abel | "Hyldest til livet" | Maria Abel, Michael Ronson | 1275 | 5 |
| 5 | Stay Tuned | "Hvor går man hen med kærlighed" | Jacob Launbjerg | 452 | 9 |
| 6 | Dennis Ademsen Jensen | "Livet er en ubåd" | Knud Andersen, Michael Neergaard | 642 | 7 |
| 7 | Kølig Kaj | "Stemmen i mit liv" | Thomas Lægård, Lars Pedersen | 5695 | 1 |
| 8 | Jette Torp | "Utopia" | Iben Plesner, Ivar Lind Greiner | 5331 | 2 |
| 9 | Hans Olsen | "Et skyggespil" | Cathrine Borg, Hans Olsen | 916 | 6 |
| 10 | Lei Moe | "Vejen til paradis" | Kirsten Østrup, Tom Østrup | 1432 | 4 |
Aiheesta muualla

Koko karsintafinaali DR:n sivuilla
Dansk Melodi Grand Prix
| --- | --- |
1950-luku:   1957  1958  1959 
1960–luku:   1960  1961  1962  1963  1964  1965  1966  1967– 
1970–luku:   –1977  1978  1979 
1980–luku:   1980  1981  1982  1983  1984  1985  1986  1987  1988  1989 
1990–luku:   1990  1991  1992  1993  1994  1995  1996  1997  1998  1999 
2000–luku:   2000  2001  2002  2003  2004  2005  2006  2007  2008  2009 
2010–luku:   2010  2011  2012  2013  2014  2015  2016  2017  2018  2019 
2020–luku:   2020  2021  2022  2023  2024
David Carr

| David Carr |
| --- | --- |

Henkilötiedot
Syntynyt: 21. heinäkuuta 1979 Bakersfield, Kalifornia
Kansalaisuus:   Yhdysvallat
Amerikkalaisen jalkapallon pelaaja
Pituus:  191 cm
Paino:  98 kg
Pelipaikka:  Pelinrakentaja
Pelinumero:  8
Pelaajaura
Aik. seurat:  Houston Texans Carolina Panthers New York Giants San Francisco 49ers
NFL-varaus:  1. varaus, 2002 Houston Texans
Pääsarjaura:  2002–2012
David Duke Carr (s. 21. heinäkuuta 1979 Bakersfield, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Carr ei ole pelannut vuoden 2012 jälkeen. Urallaan Carr on edustanut NFL-liigan Houston Texansia, Carolina Panthersia, New York Giantsia sekä San Francisco 49ersia.
Carr oli vuoden 2002 NFL:n varaustilaisuuden ensimmäinen valinta. Häntä pidetään yhtenä liigan epäonnistuneimmista ykkösvarauksista.
NFL-ura

Fresnon valtionyliopistossa yliopistojalkapalloa pelannut Carr varattiin vuoden 2002 NFL:n varaustilaisuuden ensimmäisenä pelaajana, laajennusjoukkue Houston Texansin toimesta. Hän oli seuran ykköspelinrakentaja sen historian viiden ensimmäisen kauden ajan, saavuttamatta kuitenkaan huomattavaa menestystä. Texansista lähtemisen jälkeen Carr ei ole onnistunut löytämään paikkaa aloittajana, vaan on joutunut tyytymään satunnaisiin peliminuutteihin varamiehen roolissa.
Carr oli osa New York Giantsin vuoden 2011 Super Bowlin voittajajoukkuetta, vaikkei pelannut sekuntiakaan kauden aikana. Hän teki maaliskuussa 2012 Giantsin kanssa vuoden jatkosopimuksen.
Perhe

Carrin pikkuveli Derek Carr on myös pelinrakentaja, ja isoveljensä tavoin opiskeli Fresnon osavaltionyliopistossa sekä pelasi yliopiston joukkueessa.
Debiili

Debiili tarkoittaa lievästi vajaamielistä ihmistä. Debiliteetti on vanha nimitys älyllisen jälkeenjääneisyyden lievimmälle asteelle, jossa henkilön älykkyysosamäärä on 50–70. Nykyään suositeltava nimitys on lievä älyllinen kehitysvammaisuus. Sana debiili tulee latinan sanasta debilis, joka tarkoittaa heikkoa.
Daniel Alfredsson

| Daniel Alfredsson |
| --- | --- |

Henkilötiedot
Syntynyt: 11. joulukuuta 1972 (ikä 51) Göteborg, Ruotsi
Kansalaisuus:   Ruotsi  Kanada
Jääkiekkoilija
Lempinimi:  Alfie, Affey
Pelipaikka:  oikea laitahyökkääjä
Maila:  oikea
Pituus:  180 cm
Paino:  92 kg
Pelinumero:  11
Pelaajaura
Pääsarjaura:  1992–2014
Seurat:  Frölunda Indians (Elitserien) Ottawa Senators (NHL) Detroit Red Wings (NHL)
NHL-varaus:  133. varaus, 1994 Ottawa Senators
Hockey Hall of Fame
 2022 
| Mitalit | Mitalit | Mitalit |  |
| --- | --- | --- | --- |
|  Alfredsson MM-kisoissa 2012.  |  Alfredsson MM-kisoissa 2012.  |  Alfredsson MM-kisoissa 2012.  |  |
Maa:   Ruotsi
Miesten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Torino 2006 | jääkiekko |  |
|  Hopeaa | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Ruotsi 1995 | jääkiekko |  |
|  Hopeaa | Tšekki 2004 | jääkiekko |  |
|  Pronssia | Norja 1999 | jääkiekko |  |
|  Pronssia | Saksa 2001 | jääkiekko |  |
Daniel Alfredsson (s. 11. joulukuuta 1972 Göteborg, Ruotsi) on ruotsalais-kanadalainen ammattilaisuransa päättänyt jääkiekkoilija. Hän pelasi urallaan 19 kautta NHL-liigassa. Hänet muistetaan urastaan Ottawa Senatorsissa, jonka kapteeni hän oli 1999–2013.
Senators varasi Alfredssonin NHL:ään vuoden 1994 varaustilaisuudessa numerolla 133. Alfredsson pelasi koko ammattilaisuransa kolmessa seurassa: Ruotsissa Vastra Frölunda HC:ssa, Ottawa Senatorsissa ja Detroit Red Wingsissä. Alfredsson on voittanut Calder Memorial Trophy –palkinnon NHL:ssä ja olympiakultaa Ruotsin maajoukkueessa 2006. Vuonna 2007 mies johdatti Senatorsin Stanley Cup -finaaleihin asti, mutta joukkue hävisi Anaheim Ducksille. Kaudella 2011–2012 Alfredsson toimi yhdessä Boston Bruinsin puolustaja Zdeno Charan kanssa NHL:n tähdistöottelun kapteenina.
Heinäkuussa 2013 Alfredsson teki vapaana pelaajana yksivuotisen sopimuksen Detroit Red Wingsin kanssa. Hän ehti toimia Ottawan kapteenina kaudesta 1999–2000 alkaen, yhteensä 14 kautta, mikä tekee hänestä yhden NHL:n pitkäaikaisimmista kapteenista kautta aikojen.
Alfredsson ilmoitti joulukuussa 2014 lopettavansa uransa ottawalaisjoukkueessa, allekirjoittaen päivän mittaisen sopimuksen joukkueen kanssa. Hänen viimeinen pelinsä tapahtui Ottawa Senatorsissa alkulämmittelyssä New York Islandersia vastaan.
Alfredssonille myönnettiin syyskuussa 2016 Kanadan kansalaisuus.
Aiheesta muualla

Daniel Alfredsson nhlfinns.com -sivustolla
| 0 | 1 | 2 |
| --- | --- | --- |
| Edeltäjä: Peter Forsberg | Calder Memorial Trophyn voittaja 1996 | Seuraaja: Bryan Berard |
| 0 | 1 | 2 |
| --- | --- | --- |
| Edeltäjä: Doug Weight | King Clancy Memorial Trophyn voittaja 2012 | Seuraaja: Patrice Bergeron |
| 0 | 1 | 2 |
| --- | --- | --- |
| Edeltäjä: Shane Doan | Mark Messier Leadership Awardin voittaja 2013 | Seuraaja: Dustin Brown |
David William Valencia Antonio

David William Valencia Antonio (s. 29. joulukuuta 1963 Nagtupacan) on filippiiniläinen roomalaiskatolinen piispa. Hänet vihittiin papiksi Nueva Segovian arkkihiippakuntaan 1. joulukuuta 1988 ja nimitettiin sen vihkipiispaksi sekä Bastin titulaaripiispaksi 15. kesäkuuta 2011. Piispaksi vihkiminen seurasi 26. elokuuta. Pääkonsekraattorina toimi Giuseppe Pinto, jota avustivat Ernesto Antolin Salgado ja Orlando Beltran Quevedo.
Dhothar

Dhothar on Jut-ryhmään kuuluva heimo. Dhotharit asuvat Punjabin maakunnassa Pakistanissa ja Intiassa. Pakistanin dhotharit ovat muslimeja, Intian dhotharit sikhejä.
Cécile Pieper

| Mitalit> Maa:   Saksa.Naisten maahockey. Olympialaiset  | Mitalit> Maa:   Saksa.Naisten maahockey. Olympialaiset  | Mitalit> Maa:   Saksa.Naisten maahockey. Olympialaiset  | Maa:   Saksa> Naisten maahockey. |
| --- | --- | --- | --- |
|  Pronssia | Rio 2016 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Lontoo 2015 |  |  |
Cécile Pieper (s. 31. elokuuta 1994 Heidelberg) on saksalainen maahockeypelaaja. Hän on pelannut Saksan naisten maajoukkueessa 100 maaottelua ja tehnyt niissä kuusi maalia. Sisähockeyssa hän on pelannut 13 maaottelua ja tehnyt niissä kolme maalia.
Pieper pelasi ensimmäisen naisten maaottelunsa marraskuussa 2013. Samana vuonna hän oli mukana maailmanliigan lopputurnauksessa, jossa Saksa sijoittui seitsemänneksi. Vuonna 2015 hän saavutti EM-pronssia ja sijoittui maailmanliigan lopputurnauksessa kolmanneksi. Rion olympialaisissa 2016 hän saavutti pronssia. Vuonna 2017 hän pelasi EM-kilpailuissa, joissa Saksa sijoittui neljänneksi, ja maailmanliigan lopputurnauksessa, jossa Saksa oli kuudes. Maailmanmestaruuskilpailuissa Pieper oli mukana Saksan sijoittuessa viidenneksi vuonna 2018.
Sisähockeyssa Pieper on voittanut maailmanmestaruuden vuonna 2018 ja saavuttanut EM-hopeaa vuonna 2014.
Pieper edustaa seuratasolla Mannheimer HC:tä.
David Schumacher

| David Schumacher |
| --- | --- |
 David Schumacher vuonna 2021.
Henkilötiedot
Syntynyt: 23. lokakuuta 2001 (ikä 22) Salzburg, Itävalta
Kansalaisuus:   saksalainen
Moottoriurheilija
ADAC GT Masters
Esikoiskausi:  2024
Nykyinen talli:  Haupt Racing Team
Aikaisemmat sarjat
2017–18 2018 2018 2019 2019–2022 2022–2023 2023:  Formula 4 UAE ADAC Formula 4 EuroFormula Open FREC FIA Formula 3 Championship DTM GT World Challenge Europe Endurance Cup
Mestaruudet
2018:  ADAC Formula 4 - Rookies' Cup
David Schumacher (s. 23. lokakuuta 2001 Salzburg, Itävalta) on saksalainen autourheilija, jonka isä on Formula 1 -sarjassa kuusi voittoa saavuttanut Ralf Schumacher. Hänen setänsä on lajin seitsenkertainen maailmanmestari Michael Schumacher ja serkku on Michaelin poika Mick Schumacher, joka on myös autourheilija.
Hän seurustelee unkarilaisen autourheilijan Vivien Keszthelyin kanssa.[lähde? ]
Ura

David Schumacher aloitti uransa Karting-luokista samanaikaisesti serkkunsa Mickin kanssa. Siellä hän ajoi useita mestaruussarjoja ja saavutti lopulta vuonna 2017 German Karting Championship — Senior -luokassa toisen sijan.
Loppuvuonna 2017 Schumacher aloitti kilpauransa osallistuen Formula 4 UAE -sarjaan. Hän otti sarjasta kolme voittoa, viisi paalupaikkaa	ja 16 palkintosijoitusta sijoittuen sarjapisteissä toiseksi. Vuonna 2018 Schumacher ajoi ADAC Formula 4 -sarjassa, jossa hän ylsi parhaimmillaan kilpailuissa neljänneksi saavuttaen 103 pistettä ja sijoittui sarjassa yhdeksänneksi. Samaisena vuonna hän ajoi neljä kilpailua EuroFormula Open -sarjassa.
Alkuvuonna 2019 Schumacher kilpaili F3 Asian Winter Series -sarjassa saavuttaen yhden kolmossijan ja oli sarjapisteissä kahdeksantena. Vuonna 2019 Schumacher ajoi Formula Regional European Championship -sarjaa saavuttaen neljä voittoa, viisi paalupaikkaa ja yhdeksän palkintosijoitusta sijoittuen sarjassa neljänneksi. Samaisena vuonna hän osallistui kahteen FIA Formula 3 Championship -sarjan kilpailuun saavuttamatta pisteitä. Vuonna 2020 Schumacher ajoi täyden kauden F3-sarjassa. Hän ajoi kahden eri tiimin Charouz Racing System ja Carlin -tallien väreissä mutta ei saavuttanut pisteitä kauden aikana. Vuonna 2021 Schumacher jatkoi sarjassa siirtyen Trident -talliin. Hän voitti yhden kilpailun ja saavutti lisäksi yhden kakkossijan keräten 55 pistettä sijoittuen sarjassa 11:ksi.
Vuonna 2022 Schumacher siirtyi DTM-sarjaan. Hän ei saavuttanut ensimmäisellä kaudellaan yhtään pistettä. Vuonna 2023 Schumacher jatkoi DTM-sarjassa saavuttaen kauden aikana 16 pistettä yltäen parhaillaan yhdeksänneksi kilpailuissa. Vuonna 2024 Schumacher siirtyi ADAC GT Masters -sarjaan.[lähde? ]
Dansk Melodi Grand Prix 2006

| Eurovision laulukilpailu 2006  Tanskan euroviisukarsinta> Dansk Melodi Grand Prix 2006 |
| --- | --- |
Päivämäärä:  11. helmikuuta 2006
Tapahtumapaikat:  Gigantium, Aalborg
Juontaja(t):  Adam Duvå Hall Mads Vangsø
Voittaja:  Sidsel Ben Semmane ”Twist of Love”
Tanska Eurovision laulukilpailussa Virallinen verkkosivusto 
 ◄ 2005  2007 ► 
Dansk Melodi Grand Prix 2006 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2006. Kilpailu pidettiin avoimena sävellyskilpailuna, johon lähetettiin 336 kappaletta. Lähetetyistä ehdotuksista valittiin kymmenen finalistia, jotka julkaistiin 8. joulukuuta.
Finaali pidettiin 11. helmikuuta Gigantium-areenalla Aalborgissa. Finaalissa voittajan valitsivat katsojat puhelinäänestyksellä kaksikierroksisessa äänestyksessä. Ensimmäisellä kierroksella äänestettiin viisi kappaletta toiselle kierrokselle. Toisella kierroksella Tanska oli jaettu neljään alueeseen, joista kukin antoi alueen puhelinäänestystuloksen mukaan kilpailijoille piisteitä kaavalla 12-10-8-6-4. Kilpailun voitti Sidsel Ben Semmane kappaleella "Twist of Love". Finaalia seurasi 1 651 000 katsojaa.
Tulos > Ensimmäinen kierros

| Numero | Artisti | Kappale | Lauluntekijä(t) | Tulos |
| --- | --- | --- | --- | --- |
| 1 | Søren Poppe & Lene Matthiesen | "En som dig" | Søren Poppe, Andreas Mørck, Jacob Launbjerg | Toinen kierros |
| 2 | David Mader | "Heaven - Ease Your Troubled Mind" | David Mader | Putosi |
| 3 | Neighbours | "Je ne regrette rien" | Helge Engelbrecht, Jørn Hansen, Tommy Rasmussen | Toinen kierros |
| 4 | Sidsel Ben Semmane | "Twist of Love" | Niels Drevsholt | Toinen kierros |
| 5 | Claus Hasfeldt | "Ta' hjertet med" | Claus Hasfeldt | Putosi |
| 6 | Jørgen Thorup | "Søde gys" | B-Joe Johansen | Putosi |
| 7 | Kim Schwartz | "Åh amore" | Kim Schwartz | Toinen kierros |
| 8 | Kristine Blond | "Make This Night Forever" | Mads Haugaard | Putosi |
| 9 | Christian Bach & Trine Jepsen | "Grib mig" | Carsten Skov, Lonnie Kjer | Putosi |
| 10 | Danni Elmo | "2 in 1" | Danni Elmo | Toinen kierros |
Tulos > Toinen kierros

| Numero | Artisti | Kappale | Pisteet | Sija |
| --- | --- | --- | --- | --- |
| 1 | Søren Poppe & Lene Matthiesen | "En som dig" | 30 | 3 |
| 2 | Neighbours | "Je ne regrette rien" | 20 | 5 |
| 3 | Sidsel Ben Semmane | "Twist of Love" | 48 | 1 |
| 4 | Kim Schwartz | "Åh amore" | 26 | 4 |
| 5 | Danni Elmo | "2 in 1" | 36 | 2 |
| Pistetaulukko> Numero | Pistetaulukko> Kappale | Pistetaulukko> Pääkaupunkialue | Pistetaulukko> Sjælland | Pistetaulukko> Fyn | Pistetaulukko> Jyllanti | Pistetaulukko> Yht. |
| --- | --- | --- | --- | --- | --- | --- |
| 1 | "En som dig" | 10 | 6 | 8 | 6 | 30 |
| 2 | "Je ne regrette rien" | 4 | 4 | 4 | 8 | 20 |
| 3 | "Twist of Love" | 12 | 12 | 12 | 12 | 48 |
| 4 | "Åh amore" | 6 | 10 | 6 | 4 | 26 |
| 5 | "2 in 1" | 8 | 8 | 10 | 10 | 36 |
David Saunders

| David Saunders> Henkilötiedot |
| --- | --- |
Syntynyt: 20. toukokuuta 1966 Ottawa, Ontario
Kansalaisuus:   Kanada
Jääkiekkoilija
Pelipaikka:  VLH
Maila:  Vasen
Aik. seurat:  Vancouver Canucks (NHL)
NHL-varaus:  52. varaus, 1984 Vancouver Canucks
David Saunders on entinen kanadalainen jääkiekkoilija. Saunders pelasi urallaan 56 NHL-ottelua ja 6 maaottelua. Saunders on Vancouver Canucksien 3:nnen kierroksen varaus vuodelta 1984. Saunders pelasi urallaan myös suomessa Vaasan Sportissa.
Aiheesta muualla

David Saunders The Internet Hockey Databasessa (englanniksi)